Operation halaka dodo: Dakarun Sojin Najeriya sun yi ma yan ta’adda kisan gilla a Borno ▷ Legit.ng
Operation halaka dodo: Dakarun Sojin Najeriya sun yi ma yan ta’adda kisan gilla a Borno
20 days ago 3050 views by Muhammad Auwal
Zaratan dakarun rundunar Sojan kasa ta Najeriya dake aikin Operation halaka dodo a yankin Arewa maso gabashin Najeriya sun samu nasarar halaka wasu mayakan Boko Haram a garin Gwoza na jahar Borno ta hanyar yi musu kisan gilla.
Majiyar Legit.ng ta ruwaito kaakakin rundunar Sojan kasa, kanal Sagir Musa ne ya bayyana haka a ranar Talata, inda yace lamarin ya auku ne a ranar Lahadi, 26 ga watan Mayu yayin wani arangama tsakanin Sojoji da yan ta’adda a lokacin da suka yi kokarin tsallakewa zuwa dajin Sambisa.
KU KARANTA: Hukumar EFCC ta yi caraf da kanin sakataren gwamnatin Zamfara dauke da naira miliyan 60
Kanal Sagir yace a sakamakon musayar wutar da aka yi, Sojoji sun bindige yan ta’adda guda biyu, inda nan take suka fadi matattu, sa’annan ya kara da cewa “Muna cigaba da gudanar da aikin Operation halaka dodo a yankin.
“Muna gudanar da wannan aiki ne domin hana yan ta’adda wani katabus, tare da takuresu ta yadda ba zasu damar zirga zirga ba a wannan yanki, balle ma har su yi tunanin kaddamar da hare hare.” Inji shi.
Wasu daga cikin kayayyakin da Sojojin suka gano daga wajen yan ta’addan sun hada da makamai da kuma nau’o’in magunguna daban daban da zasu kai ma sauran yan ta’addan da suka yi kaka gida a cikin dajin.
Shima kwamandan rundunar Soji ta 7 dake Borno, Birgediya Janar Abdulmalik Bulama Biu ya jinjin ma Sojojin saboda jarumtar da suka nuna, sa’annan ya basu tabbacin samun goyon baya daga babban hafsan sojan kasa, laftanar janar Tukur Yusuf Buratai.
Boko Haram Latest NewsHausa NewsShugaban Sojojin NajeriyaLabarin Sojojin NajeriyaJihar Borno
Top 10 richest pastor in Nigeria Apostle Johnson Suleman Odunlade Adekola wife 2017/2018 police recruitment form Innoson motors
31 minutes ago 600 views
Daga Obasanjo zuwa Buhari: Abu 4 da ake tuna wa a gwamnatin kowannen su